Pentru a fi eficiente, sedintele de psihoterapie se desfasoara avand la baza un cadru de lucru si o continuitate in timp; clientul si psihoterapeutul lucreaza impreuna, intr-un efort sustinut. Fiind un proces care depinde de o evolutie intr-un timp anume (mai lung sau mai scurt) rezultatul nu se obtine in urma unei anumite sedinte (fie ca este ea a 5-a sau a 50-a), ci pe parcursul unui intreg proces (al tuturor celor X sedinte). Mai exact, un psihoterapeut nu ofera „o sedinta” sau „5 sedinte” sau „50 de sedinte”, ci ofera „o psihoterapie” pe care o contracteaza impreuna cu clientul de la inceput (in cadrul sedintelor initiale, preliminare; in unele situatii se fixeaza de la inceput o durata in timp, in altele finalul este neprecizat). Deci, nu vorbim despre sedinte de psihoterapie disparate, razlete, ci despre un parcurs si despre o regularitate si o constanta. Un psihoterapeut cu experienta stie ca pentru a putea avea rezultate cu clientul sau trebuie sa se tina de un anumit proces cu o anumita organizare si planificare in timp.